cyanic-selkie/wikianc huggingface dataset:
செபாஸ்டியன் கோ
செபாஸ்டியன் நியூபோல்டு கோ (Sebastian Newbold Coe, Baron Coe, பிரித்தானியப் பேரரசின் சிறப்பு விருது (KBE) (பிறப்பு 29 செப்டம்பர் 1956), பரவலாக செப் கோ,   இங்கிலாந்தைச் சேர்ந்த முன்னாள் தட கள விளையாட்டாளர் மற்றும் அரசியல்வாதி. நடுத்தர தொலைவு ஓட்டக்காரராக கோ நான்கு  ஒலிம்பிக் பதக்கங்களை வென்றுள்ளார்; 1980 மாசுகோ ஒலிம்பிக்கிலும் 1984 லாசு ஏஞ்செல்சு ஒலிம்பிக்கிலும் 1500 மீ ஓட்டத்தில் தங்கப் பதக்கம் வென்றுள்ளார். எட்டு வெளியரங்க உலகச் சாதனைகளையும் மூன்று உள்ளரங்க உலக சாதனைகளையும் நிகழ்த்தி உள்ளார்.
தடகள விளையாட்டுக்களிலிருந்து ஓய்வு பெற்றபிறகு 1992-97 காலங்களில் ஐக்கிய இராச்சிய கன்சர்வேட்டிவ் கட்சி சார்பாக நாடாளுமன்ற உறுப்பினராக பணியாற்றினார். 2000ஆம் ஆண்டில் மேலவையின் வாழ்நாள் உறுப்பினர் (பியர்) ஆக நியமிக்கப்பட்டார். 2012 ஒலிம்பிக் விளையாட்டுக்களை இலண்டனில் ஏற்று நடத்த உருவாக்கப்பட்ட ஏலக்குழுத் தலைவராக பணியாற்றி வெற்றி பெற்றார். தொடர்ந்து இலண்டன் ஒலிம்பிக் விளையாட்டு செயற் குழுத் தலைவராக உள்ளார்.
வெளி இணைப்புகள்
பகுப்பு:இங்கிலாந்தின் விளையாட்டு வீரர்கள் பகுப்பு:தட கள விளையாட்டு வீரர்கள் பகுப்பு:1956 பிறப்புகள் பகுப்பு:வாழும் நபர்கள்
விசயசிம்மன்
விசயசிம்மன் (Vijayasimha; ஆட்சி. பொ.ச.1188-1210) திரிபுரியின் காலச்சூரி வம்சத்தின் மன்னனாவான். இவனது இராச்சியம் மத்திய இந்தியாவில் (இன்றைய மத்தியப் பிரதேசம் ) உள்ள சேதி நாடு அல்லது தஹாலா பகுதியை மையமாகக் கொண்டிருந்தது.
ஆட்சி
விசயசிம்மன் தனது தந்தை செயசிம்மனுக்குப் பிறகு காலச்சூரி மன்னரானான். இவனது தாயார் கோசலாதேவி ஆவார். இவனுக்கு, அசயசிம்மர் என்ற சகோதரனும் இருந்தான்.
இவனது இராச்சியத்தின் ஒரு சில பகுதிகளை ஆட்சி செய்து வந்த சல்லக்சணன், சுதந்திரமாக இருப்பதாக அறிவித்தான். இருப்பினும், கர்கரேடியில் (ரேவா மாவட்டத்தில் உள்ள நவீன கக்ரேடி) நடந்த போரில் மலையசிம்மன் என்ற மற்றொரு நிலப்பிரபு சல்லக்சணனை தோற்கடித்தான். இந்த போர் கிபி 1193 தேதியிட்ட ரேவா கல்வெட்டில் பதிவு செய்யப்பட்டுள்ளது. அடையாளம் தெரியாத விக்ரமன் என்ற அரசனையும் மலையசிம்மன் தோற்கடித்தான்.
சில முந்தைய அறிஞர்கள் விசயசிம்மன் தனது இராச்சியத்தின் வடக்குப் பகுதியை சந்தேல மன்னன் திரைலோக்யவர்மனிடம் இழந்தான். திரைலோக்யவர்மனுடனான கல்வெட்டில் குறிப்பிடப்பட்டுள்ள "திரைலோக்யமல்லன்" அடையாளத்தை அடிப்படையாகக் கொண்டது. இருப்பினும், பொ.ச.1197 தேதியிட்ட ஜுல்பூர் கல்வெட்டின் கண்டுபிடிப்பு இந்த அனுமானத்தை நிராகரிக்கிறது: திரைலோக்யமல்லன் என்பது விசயசிம்மனின் மகனின் பெயராகும்.
கல்வெட்டுகள்
விசயசிம்மரின் ஆட்சிக் காலத்திலிருந்த குறைந்தது எட்டு கல்வெட்டுகள் கண்டுபிடிக்கப்பட்டுள்ளன. இவை அனைத்தும் காலச்சூரி சகாப்தத்தைச் சேர்ந்தவை. இந்தக் கல்வெட்டுகள் பொ.ச.1180-81 இலிருந்து 1208-09 அல்லது 1210-11 வரை இருக்கலாம்.
பொ.ச. 1193 தேதியிட்ட செப்புத் தகடு கல்வெட்டு, பன்னா மாவட்டத்திலுள்ள உமாரியாவில் கண்டுபிடிக்கப்பட்டது. விசயசிம்மனின் துணை அதிகாரியான இரணகா குமாரபாலன் என்பவன் பல பிராமணர்களுக்கு மூன்று கிராமங்களை வழங்கியதை பதிவு செய்கிறது. இந்த கல்வெட்டு ஜபல்பூரில் உள்ள இராணி துர்காவதி அருங்காட்சியகத்திற்கு மாற்றப்பட்டது.
மண்டலா மாவட்டதிலுள்ள ஜூல்பூரில் கண்டுபிடிக்கப்பட்ட பொ.ச.1197 தேதியிட்ட செப்புத் தகடு கல்வெட்டு, பார்கவ கோத்திரத்தைச் சேர்ந்த வித்யாதர-சர்மா என்ற பிராமணருக்கு ஹாதிம் என்ற கிராமத்தை வழங்கியதை பதிவு திரைலோக்யமல்லனின் பிறந்தநாளில் இந்த உதவி வழங்கப்பட்டது. கல்வெட்டு மண்டலாவில் உள்ள அரசு அருங்காட்சியகத்திற்கு மாற்றப்பட்டது.
உசாத்துணை
பகுப்பு:மத்தியப் பிரதேச வரலாறு பகுப்பு:இந்திய அரச மரபுகள் பகுப்பு:இந்திய அரசர்கள்
பனித்தூவி காலணி
பனித்தூவி காலணி என்பது பனித்தூவிகள் மீது நடப்பதற்காக அணியப்படும் காலணி ஆகும். வலை போன்ற பின்னல் கொண்ட, பெரிய பரப்பளவு உடைய இக்காலணிகள் கால்கள் பனித்தூவிக்குள் புதையாமல் இருக்கப் பயன்படுகின்றன. ஐக்கிய அமெரிக்க பழங்குடிகள் இவற்றை முதலில் பரவலாகப் பயன்படுத்தினர்.
பகுப்பு:உடைகள்
எஸ். பெரேரா (ஓல்ட் கெம்பீரியன்ஸ் துடுப்பாட்ட அணி)
'''எஸ். பெரேரா ' (S. Perera''), இலங்கை அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1991/92 பருவ ஆண்டில்இலங்கை ஓல்ட் கெம்பீரியன்ஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு: இலங்கைத் துடுப்பாட்டக்காரர்கள்
பாவை
சங்ககாலத்தில் பாவைப் பொம்மைகள் இருந்தன. இவை சங்ககால மக்களின் கலைத்திறனைக் காட்டுவதாக அமைந்திருந்தன. காலவெள்ளத்தில் மழையிலும் வெயிலிலும் கரைந்து போயின.
கொல்லிப்பாவை
கொல்லிமலையில் செய்து வைக்கப்பட்டிருந்த பாவைப்பொம்மை கொல்லிப்பாவை. பெண்தெய்வத்தின் உருவம் கொண்ட இந்தப் பாவைப்பொம்மை வெயில் அடித்தாலும், மழை பெய்தாலும் கரையாத, பொலிவு மாறாத வகையில் செய்யப்பட்டிருந்தது.
வினையழி பாவை
இது ஆண்களின் போர்த்திறனைக் குறிக்கும் வகையில் செய்யப்பட்டவை.போர்முனையில் வீழ்ந்தோருக்கு அவர்கள் போரிட்ட மன்றத்தில் பாவைப்பொம்மை செய்து வைப்பார்களாம். அந்தப் பொம்மை மழையில் கரைந்தும் வெயிலில் காய்ந்தும் செயத அதன் அழகு அழிந்துபோகுமாம். இதுதான் வினையழி பாவை. (கல்லில் பெரும் பீடும் எழுதி வைத்தால் அது நடுகல் எனப்படும். மண்ணில் உருவாரம் செய்து வைத்தால் அது பாவை எனப்படும்.) - (வேம்பற்றூர்க் குமரனார் - அகநானூறு 157)
பகுப்பு:சங்க காலச் சமூகம்
பனி மீன்பிடிப்பு
பனி மீன்பிடிப்பு என்பது மேலே உறைந்த பனியும் கீழே நீரும் உள்ள இடத்தில் மீன்பிடித்தல் ஆகும்.
உறைபனியில் துளை போட்டு அந்த ஓட்டையில் தூண்டில் போடுவர் அல்லது ஈட்டி எறிவர்.
உறைபனி மெல்லியதாக இருந்தால், மீன்பிடிப்பவர்கள் குளிர் தண்ணீருக்குள் விழும் ஆபத்து உள்ளது,
எஸ். பெரேரா (குருநாகலை துடுப்பாட்ட அணி)
'''எஸ். பெரேரா ' (S. Perera''), இலங்கை குருனாகலைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1998/99 பருவ ஆண்டில்இலங்கை குருனாகலை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு: இலங்கைத் துடுப்பாட்டக்காரர்கள்
உச்சியாட்சி
thumb|right|தண்டு நுனியில் காணப்படும் உச்சியாட்சி காரணமாக கிளைகளற்று நீண்டு வளரும் [[நெட்டிலிங்க மரம்(நெட்டசோக மரம்)]] தாவரங்களின் வேர்,தண்டு என்பவற்றின் உச்சிப்பகுதிகளில் செயற்படும் ஓமோன்களின் செயற்பாடுகள் காரணமாக கக்கவளர்ச்சி பாதிக்கப்படுதல் உச்சியாட்சி எனப்படும்.தாவர உச்சிப் பகுதியில் சுரக்கப்படும் ஒட்சின் எனப்படும் வளர்ச்சி ஓமோனே இவ் உச்சியாட்சிச் செயற்பாட்டுக்கு காரணமாகும்.தாவரங்கள் உயரத்தில் நீண்டு வளர்ந்து ஒளியை இலகுவில் பெற்றுக் கொள்ள உச்சியாட்சி துணைபுரிகிறது.
உச்சிப்பகுதியில் சுரக்கப்படும் ஒட்சின்கள் தண்டு நுனிப்பகுதியில் கலப்பிரிவைத் தூண்டி வளர்ச்சியை துரிதப்படுத்துவது மட்டுமன்றி அது கீழே பரவி கக்க அரும்புகளின் வளர்ச்சியை தடை செய்யவும் எதுவாகிறது. இதனால் கிளை உருவாக்கம் தடைப்படும். இதனால் முனை அரும்புகளை நீக்குவது கிளைகொள்ளலைக் கூட்டும்.
மேலும் படிக்க
பகுப்பு:தாவர உடலியங்கியல்
பிரிஸ்டல்
பிரிஸ்டல் (Bristol, ) இங்கிலாந்தின் தென்மேற்கு பகுதியில் உள்ள ஒரு நகரம் ஆகும். இது ஒற்றை ஆட்புலப் பகுதியாகவும் நிர்வாக மாவட்டமாகவும் விளங்குகிறது. இந்த நகரத்தின் மக்கள்தொகை 2009ஆம் ஆண்டு நிலவரப்படி 433,100ஆக மதிப்பிடப்பட்டுள்ளது. இதன் சுற்றுப்புறப் பகுதிகளையும் அடக்கிய பெரிய ஊரக வலயத்தில் (LUZ) 2007ஆம் ஆண்டு மதிப்பீட்டின்படி மக்கள்தொகை 1,070,000 ஆகும். மக்கட்தொகையில் இந்நகரம் இங்கிலாந்தில் ஆறாவது இடத்திலும் ஐக்கிய இராச்சியத்தில் எட்டாவது இடத்திலும் இருக்கிறது, தெற்கு இங்கிலாந்தில் மக்கட்தொகையில் இலண்டனுக்கு அடுத்த பெரிய நகர் இதுவேயாகும். இங்கிலாந்தின் முக்கிய நகர்களின் குழு (Core Cities Group) என்கின்ற இலண்டனை தவிர்ந்த எட்டு பாரிய பிராந்திய நகர்களின் அமைப்பின் உறுப்பு நகராகவுள்ளது. இந்நகரம் இங்கிலாந்தின் நான்காவது நகராக தரப்படுத்தப்பட்டுள்ளதுடன் உலகமயமாதல் மற்றும் உலக நகரங்களின் ஆய்வு இணையத்தாள் (Globalization and World Cities Research Network) கமா+ (gamma+) உலக நகர்களில் ஒன்றாக தரப்படுத்தியுள்ளது.
இந்நகரில் பிறந்து வளர்ந்த மக்களை பிரிஸ்டோலியன்ஸ் (Bristolians) என்பர். நகரின் எல்லையாக சொமேர்செட் மற்றும் குளொஸ்டர்சயர் மாவட்டங்களை கொண்டுள்ளதுடன் வரலாற்று முக்கியத்துவம் வாய்ந்த பாத் மற்றும் குளொஸ்டர் நகரங்கள் இதற்கு முறையே தென்கிழக்கிலும் வடமேற்கிலும் உள்ளன. இந்நகரின் குறுகிய கரையோரப்பகுதி செவெர்ன் நதி முகத்துவாரத்துடன் உள்ளது.
இந்த நகர் அரச அங்கீகாரத்தை 1155இல் பெற்றது, 1373இல் தனியான மாவட்ட தகுதியை பெறும்வரை குளொஸ்டசயரின் ஒரு பகுதியாக இருந்தது. 13வது நூற்றாண்டில் இருந்து ஐந்நூறு ஆண்டுகளுக்கும் மேலாக வரி வருமானத்தில் முதல் மூன்று நகர்களில் ஒன்றாக (யார்க் மற்றும் நொரிச் நகர்களுடன்) இருந்தது. தொழிற் புரட்சிக்குப் பின்னர் லிவர்ப்பூல், பர்மிங்காம், மான்செஸ்டர் போன்ற நகரங்களின் விரைவான வளர்ச்சியால் 18வது நூற்றாண்டின் பிற்பகுதியில் இந்த நிலையை இழந்தது.
இந்த நகரம் ஏவான் ஆற்றையொட்டி அமைந்துள்ளது. இதன் பெயர் தொன்மை ஆங்கிலத்தில் பாலம் உள்ளவிடம் எனப் பொருள்படும். இது 800 ஆண்டுகளாக துறைமுகமாக இருந்து வந்தது. தற்போது உள்ள பெரிய கப்பல்கள் இத்துறைமுகத்தை அணுகுவது கடினமாக உள்ளது. ஏவான்மௌத் எனப்படும் ஏவான் ஆற்று கழிமுகத்தில் புதிய துறைமுகம் கட்டமைக்கபட்டுள்ளது.
மிகவும் பழைமையான இந்த நகரில் வரலாற்றுச் சிறப்புமிக்க தேவாலயங்களும் கட்டிடங்களும் உள்ளன. கிளிஃப்டன் தொங்கு பாலம் ஆற்றை மிக உயர்ந்த இடத்தில் கடக்கிறது. கிளிஃப்டனில்தான் பிரிஸ்டல் பல்கலைக்கழகம் உள்ளது.
பிரிஸ்டல் அடிமை வணிகத்திற்கு மையமாக இருந்தது. இரண்டாம் உலகப் போரின் போது இந்த நகரம் வெகுவாக சேதமடைந்தது. தற்போது இங்கு பல புதிய தொழிற்சாலைகளும் அலுவலகக் கட்டிடங்களும் எழுப்பப்பட்டுள்ளன. கான்கோர்டு சூப்பர்சோனிக் வானூர்தி இங்குதான் உருவாக்கப்பட்டது. டிரிப் ஹாப் எனப்படும் வகையான இசைவகை இங்குதான் உருவானது.
பிரிஸ்டல் ஐக்கிய இராச்சியத்தின் பிரபல சுற்றுலா இடங்களில் ஒன்று, 2009ஆம் ஆண்டு உலகின் முதல் 10 சிறந்த நகர்களில் ஒன்றாக சர்வதேச பயண பதிப்பகமன டோரலிங் கிண்டேர்ச்லி (Dorling Kindersley) தனது இளையாவர்களுக்கான ஐவிட்னாஸ் (Eyewitness) கய்டில் தெரிவுசெய்தது. பிரித்தானியாவில் வாழ்வதற்கு சிறந்த நகர் பிரிஸ்டல் என சண்டே டைம்ஸ் செய்தித்தாள் 2014இல் பெயரிட்டது, 2015ஆம் ஆண்டில் இதன் சுற்றுச்சூழல் தரத்துக்காகவும் அதன் முன்னேற்றத்திற்கான பங்களிப்பிற்காகவும் ஐரோப்பிய ஒன்றியத்தாள் ஐரோப்பாவின் பச்சை தலைநகர் என்ற தலைப்பு வழங்கப்பட்டது.
உலகில் 34 இடங்கள் இந்நகரின் நினைவையொட்டி பிரிஸ்டல் எனப் பெயரிடப்பட்டுள்ளன.
வெளி இணைப்புகள்
பகுப்பு:இங்கிலாந்தின் நகரங்கள்
திரிபுரேஸ்வரி கோயில்
திரிபுரேஸ்வரி கோயில் (Tripureswari temple), இந்திய மாநிலமான திரிப்புராவின் உதய்ப்பூரில் உள்ள 500 ஆண்டுகள் பழைமையான கோயில் ஆகும். இது 51 சக்தி பீடங்களில் ஒன்று.
தல வரலாறு
இந்த கோயிலின் கட்டுமானக் காலத்தில், அரசரான தான்ய மாணிக்காவின் கனவில் இறைவியான பகவதி தோன்றி, வங்காளதேசத்தில் உள்ள சிட்டகாங்கில் உள்ள சிலையை எடுத்துவந்து பூஜிக்குமாறு பணித்தாள். இது 1501ஆம் ஆண்டில் கட்டப்பட்டது. இங்கு காளி பூஜை கொண்டாடப்படுகிறது. விழாக்காலங்களில் கோயில் மின்விளக்குகளால் அலங்கரிக்கப்படுகிறது.
லயன்ஹாட்
லயன்ஹாட் (Lionheart) என்பது 1990 இல் செல்டொன் லிட்ச் இயக்கத்தில் ஜான் குளோட் வான் டாம் கரிசன் பேஜ், தெபோரா ரெனாட், பிறைன் தொம்சன், லிசா பெலிகன், ஆஸ்லி யோன்சன், ஆஷ் அடம்ஸ், மைக்கல் குயிசி, அப்துல் குயிசி ஆகியோர் நடித்து வெளியாகிய சண்டைக்கலை அமெரிக்கத் திரைப்படம்.
இத்திரைப்படம் வான் டாம் ஒரு வான்குடை குதிப்பு படைவீரராக இருப்பதில் ஆரம்பமாகி, அவருடைய சகோதரரர் பாரதூரமாக காயமடைந்ததும் லொஸ் ஏஞ்சல்சுக்கு திரும்பி, அங்கு தன் சகோதரரரின் குடும்பத்திற்காக பணத்தேவைக்காக இரகசிய சண்டை வட்டத்துள் இணைதல் என படம் நகர்கிறது.
வான் டாமின் ஆர்வலர்களின் பார்வையில் அது ஒரு முக்கிய திரைப்படங்களில் ஒன்றாக கருதப்பட்டது.
வெளி இணைப்பு
பகுப்பு:1990 திரைப்படங்கள் பகுப்பு:தற்காப்புக் கலை திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள்
விண்ணோட திட ஏவூர்தி உந்துகலன்
விண்ணோடத் திட ஏவூர்தி உந்துகலன்கள் (Space Shuttle Solid Rocket Booster) நாசாவின் விண்ணோடத் திட்டத்தில் முதல் இரண்டு நிமிடங்கள் பயன்படுத்தப்படும் அல்லது எரியும் இரண்டு பெரிய வெண்மையான திட ஏவூர்திகளாகும். இரண்டும் மொத்தமாக ஒட்டுமொத்த விண்ணோட புறப்படுதலுக்குத் தேவையான 83% உந்துவிசையைத் தருகின்றன. ஆரஞ்சு வண்ணம் கொண்ட புறக்கலனுக்கு இருபுறமும் இவை அமைந்திருக்கும்.
வெளிப்புற இணைப்புகள்
பகுப்பு:விண்ணோடத் திட்டம்
ச. வெற்றிவேல்
'''ச. வெற்றிவேல்' (S. Vetrivel'') என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் சேலம் மாவட்டம் ஓமலூரைச் சார்ந்தவர். சேலம் சொளடேசுவரி கல்லூரியில் இளங்களைப் பட்டம் பெற்ற இவர், இளம் நிலை சட்டப் பட்டமும் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த வெற்றிவேல், 2016ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் ஓமலூர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:சேலம் மாவட்ட நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:15 ஆவது தமிழ்நாடு சட்டமன்ற உறுப்பினர்கள்
அசாதுல்லா கான்
அசாதுல்லா கான் (Asadullah Khan), ஆப்கானித்தான் அணியின் துடுப்பாட்டக்காரர். இவர் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார்.
மன்னார்குடி சீரசாகர அனுமார் கோயில்
மன்னார்குடி சீரசாகர அனுமார் கோயில் தமிழ்நாட்டில் திருவாரூர் மாவட்டம், மன்னார்குடி என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஸ்லாப்ஸ்டிக் நடவடிக்கை
ஸ்லாப்ஸ்டிக் நடவடிக்கை (Operation Slapstick) என்பது இரண்டாம் உலகப் போரின் போது நடைபெற்ற ஒரு படையெடுப்பு நடவடிக்கை. நேச நாடுகளின் இத்தாலியப் படையெடுப்பின் ஒரு பகுதியான இதில் பிரித்தானிய 1வது வான்குடை டிவிசன் இத்தாலியின் தாரந்தோ நகரைத் தாக்கிக் கைப்பற்றியது.
இத்தாலி மீது படையெடுக்க நேச நாட்டுப் படைகள் முடிவு செய்த போது சலேர்னோ மற்றும் கலபிரியா பகுதிகளில் மட்டும் படைகளைத் தரையிறக்க முடிவு செய்தனர். ஆனால் செப்டம்பர் 3, 1943ல் இத்தாலி-நேசநாட்டுப் படைகள் இடையே போர் நிறுத்தம் கையெழுத்தாகி இத்தாலி சரணடைந்தது. இதனால் பிற இடங்களிலும் படைகளைத் தரையிறக்க வாய்ப்புகள் உருவாகின. இதனைப் பயன்படுத்தி தாரந்தோ துறைமுகத்தைக் கைப்பற்ற நேச நாட்டு உத்தியாளர்கள் திட்டமிட்டனர். செப்டம்பர் 9ம் தேதி பிரித்தானிய 1வது வான்குடை டிவிசனை ஏற்றிக் கொண்டு நான்கு பிரித்தானியக் கப்பல்கள் தாரந்தோவிற்குச் சென்றன. அவற்றுக்குத் துணையாக பல போர்க்கப்பல்களும் சென்றன. இத்தாலியப் படைகளின் சரணடைவுக்குப் பின் தராந்தோ பகுதியில் சில ஜெர்மானியப் படைப்பிரிவுகளே நிறுத்தப்பட்டிருந்தன. அவற்றின் தளபதி, தன்னிடம் உள்ள சொற்பப் படைகளைக் கொண்டு நேச நாட்டுத் தரையிறக்கத்தைத் தடுக்க இயலாது என்று உணர்ந்தார். எனவே தராந்தோ நகரிலிருந்து பின்வாங்கி விட்டார். தராந்தோவில் எந்த எதிர்ப்புமின்றி நேரடியாகத் துறைமுகத்திலேயே பிரித்தானியப் படைகள் தரையிறங்கின. எதிர்ப்பில்லையெனிலும் படைகளைத் தாங்கிச் சென்ற ஒரு கப்பல் துறைமுகத்திலிருந்த கண்ணிவெடி மீது மோதி மூழ்கியதில் நூற்றுக்கணக்கான வீரர்கள் கொல்லப்பட்டனர். செப்டம்பர் 9ம் தேதி இரவுக்குள் தாரந்தோ நகரும் துறைமுகமும் பிரித்தானியர் வசமாகின.
பகுப்பு:இத்தாலியப் போர்முனை (இரண்டாம் உலகப்போர்) பகுப்பு:1943 நிகழ்வுகள்
மேரி ஆர். கால்வெர்ட்
மேரி உரோசு கால்வெர்ட் (Mary Ross Calvert) (ஜூன் 20, 1884 – ஜூன் 25, 1974 ) ஓர் அமெரிக்க வானியல் மாந்தக் கணிப்பாளரும் வான் ஒளிப்படவியலாளரும் ஆவார்.
இவர்1905 இல் யெர்க்கேசு வான்காணகத்தில் தன் தாய்மாமனாகிய எட்வர்டு எமர்சன் பர்னார்டுவிடம் (1857–1923) உதவியளராகவும் கணிப்பாளராகவும் பணிபுரிய தொடங்கினார். அவர் அப்போதுசிகாகோ பல்கலைக்கழகத்தில் வானியல் பேராசிரியராகப் பணியாற்றி வந்துள்ளார் இவர் தான் பெர்னார்டு விண்மீனைக் கண்டுபிடித்தவர் ஆவார்.
பர்னார்டு 1923 இல் இறந்த பிறகு, யேர்க்கேசு வான்காணக ஒளிப்படங்களின் திரட்டு காப்பாளரும் உயர்நிலை உதவியாளரும் ஆனார் இவர் 1946 இல் ஓய்வு பெறும்வரை அங்கே பணிபுரிந்தார்.
பெர்னார்டின் வாழ்நாள் பணியாகிய பால்வழியின் தெரிவு செய்த பகுதிகளுக்கான ஒளிப்பட வான்படம் (A Photographic Atlas of Selected Regions of the Milky Way) எனும் அட்டவணை இவர 1923 இல் இறந்த பிறகு யெர்க்கேசு வான்காணக இயக்குந்ரான எட்வின் பி. பிராசுட்டாலும் கால்வெர்ட்டாலும் முடித்து 1927 இல் வெளியிடப்பட்டது. வானிய்ல் பெருங்களஞ்சியம் இதை ஒரு அரிய "முதன்மைப்பணி" யாகக் கூறுகிறது.
இவர் 1974 இல் டென்னெசி, நாழ்சுவில்லியில் இறந்தார்.
வெளி இணைப்புகள்
பகுப்பு:1884 பிறப்புகள் பகுப்பு:1974 இறப்புகள் பகுப்பு:அமெரிக்க வானியலாளர்கள் பகுப்பு:பெண் வானியலாளர்கள்
கோமுகாசனம்
கோமுகாசனம் (Gomukhasana,गोमुखासन) என்பது ஒரு வகை ஆசனம் ஆகும்.
செய்முறை
விாிப்பில் அமா்ந்து வலது காலை இடது தொடைக்குக் கீழ் மடிக்கவும். அதைப்போல் இடது காலை வலது தொடைக்குக் கீழ் மடக்கவும். வலது கையால் இடது காலையும் இடது கையால் வலது காலையும் பற்றிக் கொள்ளவும். நிமிா்ந்த நிலையில் கண்ணை மூடிக்கொண்டு சுவாசத்தை மெல்ல உள்ளுக்கு இழுத்து மெல்ல வெளியில் விடவும். சுமாா் ஐந்து நிமிடம் கழித்து இப்படியே அமா்ந்த நிலையில் சுவாசத்தை உள்ளிழுத்துப் பின் வெளியே விடவும்.
வெளியிணைப்புகள்
பகுப்பு:யோகாசனங்கள்
அபிசேக் தன்வார்
அபிசேக் தன்வார் (பிறப்பு: அக்டோபர் 17, 1991) என்பவர் ஓர் இந்தியத் துடுப்பாட்ட வீரர் ஆவார். 2016 சனவரி 10 ஆம் தேதி சையத் முஸ்தாக் அலி கோபையில் தமிழ்நாட்டிற்கான தனது 20- 20 போட்டியில் அறிமுகமானாா்.
குறிப்புகள்
பகுப்பு:1991 பிறப்புகள் பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:தமிழ்நாடு துடுப்பாட்டக்காரர்கள் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
திருகோணமலை பொது நூலகம்
thumb | right|திருகோணமலை நகராட்சிமன்றப் பொது நூலகத்தின் இன்றைய தோற்றம் திருகோணமலை பொது நூலகம் அல்லது திருகோணமலை நகராட்சி மன்ற பொது நூலகம் என்று அழைக்கப்படும் இந்நூலகம் பொதுமக்களின் பயன்பாட்டுக்காகத் திருகோணமலை நகரசபையினால் பராமரிக்கப்படும் நூலகமாகும்.
வரலாறு
திருகோணமலைப் புறக்கோட்டை நூலகம் (Trincomalee pettah library) என அழைக்கப்பட்ட இந்நூலகம் 1835ம் ஆண்டு அமைக்கப்பட்டது. 1946ம் ஆண்டு திருகோணமலை நகராட்சி மன்றத்தால் பொறுப்பேற்கப்பட்டது. 1835 இல் திருகோணமலையில் 2 நூலகங்கள் அமைக்கப்பட்டன. Liet.F.J.N. Ind. 37th Regiment நூலகத்தில் 17 பேர் அங்கத்தவர்களாக இருந்தார்கள். திருகோணமலைப் புறக்கோட்டை நூலகம் கடற்கரையோரமாகக் கட்டப்பட்டது. இது இன்றும் டொக்யாட் வீதியில் முற்றவெளியை அடுத்து காணப்படுகின்றது. 34 சந்தாக்காரர்களைநிரந்தர உறுப்பினராக் கொண்டிருந்த இந்த நூலகத்தில் 500 புத்தகங்கள் வைக்கப்பட்டிருந்தன. இந்த நூலகத்தின் தலைவராக ஜி. ஈ. கொலொம்ப், செயலாளராக பி. கிறிஸ்பெயின், பொருளாளராக ஜெ. ஏ. கிப்சன், அறங்காவலர்களாக வண. எஸ். ஓ. கில்னி, பி. கிறிஸ்பெயின் ஆகியோர் தெரிவு செய்யப்பட்டார்கள். துணை நூலகராக எல். டி சிமித் நியமிக்கப்பட்டார்.
பகுப்பு:இலங்கை நூலகங்கள் பகுப்பு:திருகோணமலையிலுள்ள கட்டடங்களும் கட்டமைப்புக்களும்
பிளமிங்கின் இடக்கை வலக்கை விதிகள்
பிளமிங்கின் இடக்கை விதி (Fleming's Left-Hand rule) என்பது மின் எந்திரங்களில் (மின்னை வழங்கி இயக்கம் ஏற்படுத்தப்படும்) போதும் பிளமிங்கின் வலக்கை விதி (Fleming's right-Hand rule) என்பது மின்பிறப்பாக்கிகளில் (தூண்டல் மின் பிறப்பாக்கத்தின்) போதும் காந்த விசை அல்லது காந்தப் பாயம், மின்னோட்டம், இயக்கம் இவைகளின் திசைகள் பற்றி நினைவிகளாகக் கொள்ளப்படும் விதிகள் ஆகும். இவ்விரு விதிகளையும் யோன் அம்புரோசு பிளமிங் 19 ஆம் நூற்றாண்டில் கண்டறிந்தார்.
பிளமிங்கின் இடக்கை விதி
இடக்கையின் ஆள்காட்டி விரல், நடு விரல், பெரு விரல் ஆகியவை ஒன்றிற்கு ஒன்று செங்குத்தாக இருக்குமாறு அமைத்துக் கொண்டு, நடுவிரலின் திசையில் மின் இயக்க விசையும் (EMF) ஆள்காட்டி விரலின் திசையில் காந்த பாயமும் (FLUX) இருப்பதாகக் கொண்டால் பெருவிரலின் திசையில் மின் எந்திரத்தில் இயக்கம் இருக்கும்.
பிளமிங்கின் வலக்கை விதி
இது மின்னியற்றி விதி என்றும் அழைக்கப்படும். மின் பிறப்பாக்கிகளில் தூண்டல் மின்னாக்கத்தின் போது பிரயோகிக்கக் கூடியது. இங்கும் வலக்கையின் ஆள்காட்டி விரல், நடு விரல், பெரு விரல் ஆகியவை ஒன்றிற்கு ஒன்று செங்குத்தாக இருக்குமாறு அமைத்துக் கொண்டு, ஆள்காட்டி விரலின் திசையில் காந்த பாயமும் (FLUX)  பெருவிரலின் திசையில் கடத்தியின் இயக்கமும் இருப்பதாகக் கொண்டால்  நடுவிரலின் திசையில் மின்பிறப்பாக்கியினால் பிறப்பாக்கப்படும் மின் இயக்க விசை இருக்கும்.
மேற்கோள்கள்
பகுப்பு:மின்காந்தவியல் பகுப்பு:இயற்பியல் விதிகள் பகுப்பு:திசையன்கள்
பஜாதேர் நடவடிக்கை
பஜாதேர் நடவடிக்கை (Operation Bajadere) என்பது இரண்டாம் உலகப் போரின் சர்ச்சைக்குரிய சிறப்புப் படையாகும்.
சில ஆதாரங்கள் இது சனவரி 1942இல் இந்திய படையணியின் பலம் வாய்ந்த சுமார் 100 துணை இராணுவத்தால் தொடங்கப்பட்டது என்று கூறுகின்றன. பலுசிஸ்தான் வழியாக இந்தியாவிற்குள் ஊடுருவி, பிரிட்டிசு சொத்துக்களுக்கு எதிரான நாசவேலை நடவடிக்கைகளில் ஈடுபடுவோரை கண்காணிக்கவும், பிரித்தானியா இந்தியாவில் எதிர்பார்க்கப்படும் தேசியக் கிளர்ச்சிக்குத் தயார்படுத்தும் பணிகளை இந்தப் படைகள் மேற்கொண்டன.
ஈரான், இந்தியா, ஆப்கானித்தானுக்கு காக்கேசியா வழியாக திட்டமிட்ட தாக்குதலுக்காக இந்துக்களையும்,முஸ்லிம்களையும் ஜெர்மனியின் புலனாய்வு நிறுவனமான அப்வேர் தீவிரமாக நாடியது. இந்திய இராணுவம் என்று அழைக்கப்படும் 100-பேர் கொண்ட பிரிவுக்கு ஜெர்மன் இராணுவத்தின் சிறப்புப் படைகளான பிராண்டன்பர்கர்கள் பயிற்சி அளித்தனர். சனவரி 1942 இல், இந்த அலகு பாரசீகத்தில் பாராசூட் செய்யப்பட்டு இந்தியாவில் ஊடுருவியது. இவர்கள் நாசவேலைகளில் ஈடுபட்டனர். கருத்து வேறுபாட்டை உருவாக்க முயன்றனர். பிரிட்டிசு ஆட்சிக்கு எதிரான மக்கள் கிளர்ச்சியை நோக்கி பணிகளை செய்தனர். காபுலில் உள்ள அப்வேர்r இணைப்பானது, பல மாதங்களுக்குப் பிறகு இந்த செயல்பாடுகள் வெற்றிகரமாக நடந்ததாக அறிவித்தன. இருப்பினும், சுடாலின்கிராட்டில் ஏற்பட்ட தோல்வி, இந்தியாவை நோக்கி பெரிய தாக்குதல் எதுவும் நடக்காமல் போனது.
இருப்பினும், மற்ற ஆதாரங்கள் இந்த நடவடிக்கை ஒருபோதும் நடத்தப்படவில்லை என்று கூறுகின்றன. உதாரணமாக, வரலாற்றாசிரியர் அட்ரியன் ஓ சல்லிவன் இது "கற்பனைக்கதை" என்றும், "பதிவுகளில் இந்த செயல்பாட்டிற்கு எந்த அடிப்படையும் இல்லை" என்றும் எழுதியுள்ளார். ஆகத்து 1942 வரை இந்தியப் படை உருவாக்கப்படவில்லை என்றும், ஜெர்மனியர்களுக்கு இத்தகைய நடவடிக்கை தளவாட ரீதியாக சாத்தியமற்றது என்றும் அவர் குறிப்பிடுகிறார்.
குறிப்புகள்
பசிபிக் போர்முனை பகுப்பு:இந்திய விடுதலைப் போராட்டம் பகுப்பு:இந்திய தேசிய ராணுவம்
எம். வி. சீதாராமையா
'''எம். வி. சீதாராமையா''' (M. V. Seetharamiah) ( கன்னடம் : ಎಂ.ವಿ.ಸೀತಾರಾಮಯ್ಯ,; 9 செப்டம்பர் 1910 - 12 மார்ச் 1990) இராகவா என்ற புனைப்பெயரால் அறியப்பட்ட இவர் ஓர் அறிஞரும், பேராசிரியரும், ஆய்வாளரும், கன்னட எழுத்தாளருமாவார். பின்னர், “மாதிரி ஆசிரியர்” எனப் புகழப்பட்டார். இவருக்கு கர்நாடக சாகித்ய அகாதமி விருது உள்ளிட்ட பல்வேறு விருதுகள் வழங்கப்பட்டன.
அந்தக் காலத்து சிறந்த ஆசிரியர்களும், கன்னட இலக்கியத்தின் முன்னோடிகளுமான பி. எம். ஸ்ரீகாந்தையா, டி. எஸ். வெங்கண்ணையா, அ. ரா. கிருஷ்ணா சாஸ்திரி, டி. என். ஸ்ரீகாந்தையா, டி. எல். நரசிம்மாச்சர் ஆகியோரின் கீழ் இவர் வந்தார்.
ஆரம்ப காலம்
செப்டம்பர் 9, 1910 இல் மைசூரில் அறிஞர்கள் குடும்பத்தில் பிறந்த இவர், 1933 இல் மைசூர் மகாராஜா கல்லூரியில் கன்னடத்தில் முதுகலைப் பட்டம் பெற்றார்.
பணிகள்
1939 முதல் 1946 வரை, மைசூர் பல்கலைக்கழகம் வெளியிட்ட ஆங்கிலம்-கன்னட அகராதியின் உதவி ஆசிரியராக இருந்தார். பெங்களூரில் உள்ள அரசு கலைக் கல்லூரியில் 1946 இல் சேர்ந்து 1967 ல் ஓய்வு பெற்றார். இவர், பண்டையெழுத்துமுறை மீது சிறப்பு ஆர்வம் காட்டினார். மேலும், பல கன்னடக் கையெழுத்துப் பிரதிகளில் புதிய நுண்ணறிவுகளை வழங்கினார். பல இலக்கிய விருதுகளையும், கௌரவங்களைப் பெற்ற இவர், கன்னட இலக்கிய மரபின் பிரகதிசீலா பள்ளியில் தன்னை அடையாளப்படுத்திக் கொண்டார். நூற்றுக்கும் மேற்பட்ட படைப்புகளை இவர் கொண்டிருந்தார். 1979இல் பெங்களூரில், பி.எம். ஸ்ரீ பிரதிஸ்தானாவை நிறுவுவதற்கு இவர் பொறுப்பேற்றார்.
இறப்பு
மார்ச் 12, 1990 அன்று பெங்களூரில் காலமானார்.
மேற்கோள்கள்
பகுப்பு:1990 இறப்புகள் பகுப்பு:1910 பிறப்புகள் பகுப்பு:கன்னட எழுத்தாளர்கள்
மகிந்தன்
மகிந்தன் அல்லது மகிந்தர் (Mahinda, महेन्द्र; மகேந்திரா, பிறப்பு: கிமு 3ம் நூற்றாண்டு), இந்தியாவின் மகத நாட்டைச் சேர்ந்த புத்த மதகுரு ஆவார். இவர் மவுரியப் பேரரசர் அசோகருக்கும் அவரது முதல் மனைவி தேவிக்கும் பிறந்த இரட்டையர்களில் மூத்தவர். மற்றையவர் சங்கமித்தை. மகிந்த தேரரே இலங்கைக்கு பௌத்த மதத்தை முதன் முதலில் அறிமுகப்படுத்தினார்.
பேரரசர் அசோகர் இவருக்கு மகேந்திரா (உலகத்தை வென்றவன் என்ற பொருளில்) பெயர் வைத்தார். ஆனால் மகேந்திரன் தனது அன்னையின் வழிநடத்தலில் பௌத்த மதகுருவானார்.
வரலாற்று ஆவணங்கள்
இலங்கையின் பண்டைய வரலாற்றைக் கூறும் தீபவம்சம், மகாவம்சம் ஆகிய இரண்டிலும் மகிந்த தேரர் இலங்கைக்குப் பயணம் மேற்கொண்டதையும், தேவநம்பிய தீசன் என்ற மன்னனை பௌத்தத்துக்கு மதம் மாற்றியமை குறித்தும் எழுதப்பட்டுள்ளன. இவை இரண்டுமே மகிந்தரின் வாழ்வு மற்றும் ஆவணங்களின் முதன்மை ஆதாரங்களாகும். கல்வெட்டுகள் மற்றும் இலக்கிய ஆதாரங்கள் இலங்கையில் கிமு 3 ஆம் நூற்றாண்டில் மகிந்தரின் காலத்தில் இலங்கையில் பௌத்த சமயம் பரவியதைக் காட்டுகின்றன.
அசோகரின் புதல்வரான மகிந்தர் இலங்கைக்கு வந்ததாகவும், அசோகரின் புதல்வி சங்கமித்தை பௌத்த துறவியாகி இலங்கைக்கு போதி மரத்தைக் கொண்டு வந்ததாகவும் மகாவம்சம் கூறுகிறது. ஆனாலும், அசோகர் இதனைக் குறிப்பிடவில்லை, அத்துடன் சிங்களக் கலையில் ஆரம்பகால ஓவியங்கள் அல்லது சிற்பங்களில் இவர்களைப் பற்றிய குறிப்பு எதுவும் இல்லை.
மகிந்தர் இலங்கை அரசரை மதம் மாற்றிய வரலாற்றுக் குறிப்புகள் கேள்விக்குள்ளாக்கப்பட்டிருக்கின்றன. புத்தரைப் பற்றி பல ஆய்வுகளை எழுதியவரும், பாளி மொழியில் இருந்து பல நூல்களை மொழிபெயர்த்தவருமான செருமனியைச் சேர்ந்த இந்தியவியலாளர் பேராசிரியர் எர்மன் ஓல்டென்பர்க் மகிந்தரின் கதையை ஒரு "தூய கண்டுபிடிப்பு" எனக் கூறியுள்ளார். அசோகரும் இந்தியாவின் ஆரம்ப வரலாறும் என்ற நூலை எழுதிய வி. ஏ. சிமித் என்பவர் இதனை அபத்தம் எனக் கூறியுள்ளார். தனது மகன் மகிந்தவை பௌத்த மதப்பரப்புனராக கோவிலுக்கு அர்ப்பணிப்பது பற்றியும், இலங்கை அரசரை மதம் மாற்றுவதில் மகிந்தரின் பங்கு பற்றியும் அசோகரின் கல்வெட்டுகளில் கூறப்படவில்லை என இவர்கள் வாதிடுகின்றனர்.
வரலாறு
மகிந்தர் தனது தாயாருடன் விதிசா என்ற இடத்தில் வசித்து வந்தார். தந்தையின் ஆன்மிகக் குரு மொகாலிபுத்த தீசர் என்பவருடன் சேர்ந்து தனது 20வது அகவையில் மதகுருவானார். மொகாலிபுத்த தீசர் இவரை வழிநடத்தி புத்தரின் போதனைகளைக் கொண்ட திரிபிடகம் என்ற நூலைக் கற்பித்தார். இவரின் பரிந்துரையின் படி, மூன்றாம் பௌத்தப் பேரவை அமர்வை அடுத்து மகிந்தரும் அவருடன் உடன் பயின்ற இத்தியன், உத்தியன், சம்பாலா, பத்தசாலன், சாமநேர சுமணன் (சங்கமித்தையின் மகன்), பங்குகன் ஆகியோரும் பௌத்த மதத்தைப் பரப்புவதற்காக இலங்கைக்கு அனுப்பப்பட்டனர். இக்குழுவினர் வேதசாகிரி விகாரையில் இருந்து (இன்றைய சாஞ்சி) இலங்கை நோக்கிப் பயணமாயினர்.
மகாவம்சம், தீபவம்சம் ஆகியவற்றின் படி, மகிந்தரும் அவரது குழுவினரும் பூரணை நாளன்று இலங்கை வந்து சேர்ந்தனர். அந்நாளன்று இலங்கை மன்னன் தேவநம்பிய தீசன் மிகிந்தலை குன்றுகளில் வேட்டையாடுதலில் ஈடுபட்டிருந்தான். தேவநம்பிய தீசன் ஏற்கனவே அசோகப் பேரரசரை அறிந்திருந்தான் எனவும் இருவரும் பரிசுப் பொருட்களைப் பரிமாறியவர்கள் என்றும் நம்பப்படுகிறது. பௌத்த குருமார்களை மிகிந்தலையில் கண்ட மன்னன் அவர்களை வணக்கத்துடன் வரவேற்று அவர்களைப் பற்றி அறிந்து கொண்டான். மகிந்த தேவநம்பிய தீசனுக்கு பௌத்தத்தைப் போதித்து அவனை மதம் மாற்றினார். இவர்கள் பின்னர் தலைநகர் அனுராதபுரத்திற்கு அழைத்துச் செல்லப்பட்டனர். மகிந்தர் மன்னரின் அரண்மனையில் பொது மக்களுக்கு இரண்டு ஆன்மிக உரைகளை நிகழ்த்தினார். மகிந்தரும் குழுவினரும் தங்கியிருந்த அரசுப் பூங்கா பிற்காலத்தில் மகாவிகாரை என அழைக்கப்பட்டது. இதுவே இலங்கையின் ஆரம்பகால பௌத்தக் கலாசாரக் கல்விக் கழகமாகவிருந்தது.
இலங்கைப்[ பெண்களும் தமது மடப்பள்ளியில் இணைய விரும்பியதை அடுத்து மகிந்தர் தனது தங்கை சங்கமித்தையை இலங்கைக்கு வரவழைத்தார். அத்துடன் புத்த காயாவில் உள்ள மூல மரத்தின் கிளை ஒன்றையும் இலங்கைக்குத் தருவித்து மகாவிகாரையில் நட்டார். இம்மரம் தற்போதும் அங்கு உள்ளதாக நம்பப்படுகிறது.
ஒரு மாதம் வரையில் தலைநகரில் தங்கியிருந்த மகிந்தர் பின்னர் மிகிந்தலைக்குச் சென்று அங்கு வசிக்கலானார். இதன் பயனாக அங்கு இரண்டாவது பௌத்த பீடம் ஒன்று உருவானது. மௌரியப் பேரரசில் இருந்து கௌதம புத்தரின் எச்சம் ஒன்றும் கொண்டுவரப்பட்டு அங்கு வைக்கப்பட்டது.
வெளி இணைப்புகள்
பகுப்பு:பேரரசர் அசோகர்
பகுப்பு:மௌரியர்கள் பகுப்பு:இந்தியப் பௌத்த துறவிகள் பகுப்பு:இலங்கைப் பௌத்த துறவிகள் பகுப்பு:இந்தியப் பௌத்தர்கள்
கொண்டேகவுண்டம்பாளையம் காப்பிணியம்மன் கோயில்
காப்பிணியம்மன் கோயில் தமிழ்நாட்டில் கோயம்புத்தூர் மாவட்டம், கொண்டேகவுண்டம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சைபீரிய பனி இளவரசி
சைபீரியப் பனி இளவரசி அல்லது சைபீரிய பனிக் கன்னி (Siberian Ice Maiden or Siberian Ice Princess) (Принце́сса Уко́ка), உருசிய மொழியில் அல்தாய் இளவரசி என்பர். கிமு 5-ஆம் நூற்றாண்டைச் சேர்ந்த ஒரு இளம் பெண்ணின் மம்மியை, 1993-இல் ருசியா நாட்டின் அல்த்தாய் குடியரசின் குர்கான் பகுதியில் பசிரிக் தொல்லியல் மேட்டில் கண்டுபிடிக்கப்பட்டது. இந்த மம்மியானது இருபதாம் நூற்றாண்டில் இறுதியில், ருசியாவின் தொல்லியல் அகழ்வாராய்ச்சியில் கண்டுபிடிக்கப்பட்ட மிகவும் முக்கியத்துவம் வாய்ந்த தொல்பொருள் ஆகும். இப்பெண்ணின் மம்மியை 2012-இல் ருசியாவின் உகோக் பீடபூமியில் அமைந்த அல்த்தாய் குடியரசின் தலைநகரான கோர்னோ அல்தாயிஸ்க் நகரத்தின் அருங்காட்சியகத்தில் காட்சிக்கு வைக்கப்பட்டது.
அறிமுகம்
இந்த சைபீரிய பனி இளவரசியின் மம்மி, ருசியாவின் தெற்கு எல்லைக்கும்,  சீனாவின் வடக்கு எல்லைக்கும் இடையே  அமைந்த உகோக் பீடபூமியில் அமைந்த அல்த்தாய் குடியரசின், யுரேசியப் புல்வெளியில் உள்ள குர்கன் பகுதியில் பசிரிக் தொல்லியல் மேட்டில் கண்டுபிடிக்கப்பட்டது. இந்த மம்மி கண்டெடுக்கப்பட்ட பிரதேசம் கடுமையான பனியும், குளிரும் மிக்கது. இப்பகுதியை உள்ளூர் மக்கள் இரண்டாவது சொர்க்கம் என அழைப்பர். தற்கால அல்த்தாயின் உறைபனி காலத்தின் போது, கால்நடைமேய்ப்பவர்கள், தங்களது கால்நடைகளை உகோக் பீடபூமியில் அழைத்துச் செல்வர்.
கண்டுபிடிப்பு மற்றும் அகழ்வராய்ச்சி
நதாலியா போலோஸ்மாக் மற்றும் அவரது குழுவினர், ருசியாவிற்கும், சீனாவிற்கும் சர்ச்சைக்குரிய அல்த்தாய் குடியரசின் குர்கன் பகுதியில் உள்ள தொல்லியல் மேட்டை அகழ்வாய்வு மேற்கொண்டனர். அப்போது ஒரு கல்லறைக் குழியில் தோண்டிய போது, மரப்பெட்டியில் இருந்த ஒரு பெண்ணின் மம்மியை கண்டுபிடித்தனர். இந்த பெண் மம்மியுடன் சில மரணச் சடங்குகளுக்குரிய 3 குதிரைகளின் சடலங்களும் கண்டுபிடிக்கப்பட்டது. கதிரியக்கக்கரிமக் காலக்கணிப்புப் படி, இந்தப் பெண்ணின் மம்மி, கிமு 5-ஆம் நூற்றாண்டைச் சேர்ந்தது என கண்டுபிடித்தனர்.
கல்லறை
சைபீரிய பனி இளவரசியின் சவப்பெட்டியானது உறுதியான மரத்தினால் செய்யப்பட்டிருந்தது. சவப்பெட்டியில் உணவு மற்றும் குடிநீர் வைப்பதற்கான இரண்டு சிறிய மேஜைகளும், மேஜையின் மீது குதிரை மற்றும் ஆட்டு இறைச்சியும் வைக்கப்பட்டிருந்தது. மேலும் விலங்கின் தோலில் மான் வடிவங்கள் தீட்டப்பட்டிருந்தது. மேலும் குடுவைகளில் பால் பொருட்கள் இருந்தன. கொம்பு போன்ற பாத்திரத்தில், மம்மியின் குடிநீர் தேவைக்கு பானங்கள் வைக்கப்பட்டிருந்தது.
பனி இளவரசி மற்றும் குதிரைகளின் தலைகளும் கிழக்கு நோக்கி வைக்கப்பட்டிருந்தது. இந்த பெண் மம்மி இறக்கும் போது 20 முதல் முப்பது வயது இருக்கலாம். இப்பெண்ணின் இறப்பின் காரணம் அறியப்படவில்லை. 2014-இல் புதிய தொல்லியல் ஆய்வாளர்களின் கண்டுபிடிப்புகளின் படி, இப்பெண் மார்பக புற்று நோயாலும், சதியாளர்கள் கீழே தள்ளியதால் ஏற்பட்ட காயத்தாலும் இறந்திருக்கலாம் எனக் கணித்துள்ளனர். மேலும் இந்த பெண் மம்மி அருகே உடல் வலியை மறக்கடிக்கும் கஞ்சா பொட்டலமும் இருந்தது.
மம்மியின் உடலின் தோள்கள், மணிக்கட்டுகள், விரல்களில் மான் வடிவ பச்சை குத்தப்பட்டிருந்தைக் கொண்டும், சவக்குழி மற்றும் சவப்பெட்டியில் இருந்த பொருட்களைக் கொண்டும், இந்தப் பெண் சிதிய சமூத்தின் மதச் சடங்குகள் செய்யும் பூசாரியாக இருந்திருக்கலாம் என தொல்லியல் அறிஞர்கள் கணிக்கின்றனர். இந்தப் பெண்ணின் மம்மியானது மஞ்சள் நிறத்திலான இரவிக்கை அணியப்பட்டு, ஆழ் சிவப்பு மற்றும் வெள்ளி நிறத்தில் கம்பளியால் ஆன இடுப்புக் கச்சை கட்டப்பட்டிருந்தது. மேலும் மம்மியின் சவப்பெட்டியில் மெருகூட்டப்பட்ட உலோகம் மற்றும் மரத்தினால் செய்யப்பட்ட சிறிய கண்ணாடி, செதுக்கப்பட்ட மான் உருவங்கள், கிட்டத்தட்ட மூன்று அடி உயரமுள்ள ஒரு தலைக்கவசம் ஆகியவைகள் எட்டு அடி நீளமுள்ள ஒரு சவப்பெட்டியை அலங்கரித்தது. தலைக்கவசம் ஒரு மரத்தாலான கட்டமைப்பைக் கொண்டிருந்தது. மம்மி இளவரசியின் மருத்துவப் பயன்பாட்டிற்காக ஒரு கல் பாத்திரத்தில் மருத்துவ குணம் கொண்ட கொத்தமல்லி விதைகளின் எச்சங்கள் இருந்தன.
மேற்கோள்கள்
பகுப்பு:மம்மிகள்
ஜெயபாலன்
ஜெயபாலன் (Jayapala), (964–1001) பஞ்சாபின் அந்தண ஜஞ்சுவா குலத்தைச் சேர்ந்த   காபூல் சாகி வம்ச ஆட்சியாளர் ஆவார். இவரது ஆட்சியில் தற்கால ஆப்கானிஸ்தானின் லக்மான் மாகாணம் முதல் காஷ்மீர் வரையும் மற்றும் பாகிஸ்தானின் சிர்இந்த்-பதேகர் முதல் முல்தான் வரை இருந்தது. பெசாவர் இவற்றின் மையத்தில் இருந்தது.
இவர் உத்பாலனின் மகனும், அனந்தபாலனின் தந்தையும் ஆவார். பரமார பட்டாரக மகாராஜாதிராஜா ஸ்ரீ ஜெயபாலதேவன் என்ற இவரது பட்டப் பெயர் பரித்கோட் கல்வெட்டுக் குறிப்புகளில் குறிக்கப்பட்டுள்ளது.
வரலாறு
தற்கால பாகிஸ்தான் மற்றும் ஆப்கானித்தான் பகுதிகளைக் கொண்ட இசுலாமிய கஜானவிப் பேரரசின் செபுக் திஜினுக்கும், இந்து சமய காபூல் சாகி ஆட்சியாளர்களுக்கிடையே தொடர்ந்து மோதல் போக்குகள் இருந்து கொண்டே இருந்தது. செபுக் திஜின், ஜெயபாலனை வென்றதால், ஜெயபாலன் செபுக்திஜினுக்கு கப்பம் கட்ட வேண்டி வந்தது. ஒரு முறை கப்பம் கட்ட மறுத்த ஜெயபாலன், செபுக் திஜனை போர்க் களத்தில் சந்தித்தார். அப்போரில் செபுக் திஜின், ஜெயபாலனை வென்றதால், ஜெயபாலன் காபூல் சமவெளி மற்றும் சிந்து ஆற்றின் பகுதிகளுக்கிடையே இருந்த தனது இராச்சியத்தின் பகுதிகளை விட்டு விட்டு, சிவாலிக் மலையில் உள்ள காஷ்மீரில் தனது புதிய அரசை அமைத்துக் கொண்டான்.
வெளி இணைப்புகள்
பகுப்பு:1001 இறப்புகள் பகுப்பு:இந்திய வரலாறு பகுப்பு:ஆப்கானித்தானின் வரலாறு பகுப்பு:சம்மு காசுமீரின் வரலாறு பகுப்பு:இந்தியப் பேரரசர்கள்
ஆ. தமிழரசி
'''ஆ. தமிழரசி (A. Tamilarasi)''' (பிறப்பு: ஏப்ரல் 5, 1976) என்பவர் தமிழக ஆதிதிராவிடர் நலத்துறை முன்னாள் அமைச்சர் ஆவார். பரமக்குடியில் பிறந்த இவர் இளங்கலை படிப்பாக வணிகவியல் படித்துள்ளார்.
மேற்கோள்கள்
பகுப்பு:1976 பிறப்புகள் பகுப்பு:வாழும் நபர்கள் பகுப்பு:தமிழக முன்னாள் அமைச்சர்கள் பகுப்பு:திராவிட முன்னேற்றக் கழக அமைச்சர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:மதுரை மாவட்ட நபர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக சட்டமன்ற பெண் உறுப்பினர்கள்
அர்தேசிர் ரத்தன்ஜி வாடியா
அர்தேசிர் ரத்தன்ஜி வாடியா (Ardeshir Ruttonji Wadia) (1888-1971) ஓர் இந்திய எழுத்தாளராவார். இலக்கியத்தில் பங்களித்ததற்காக 1961 ஆம் ஆண்டில் இந்திய அரசு இவருக்கு பத்ம பூஷண் விருது வழங்கி கௌரவித்தது. 1888 இல் மும்பையில் பிறந்த இவர் சட்டம் பயின்றார். 1930 முதல் 1931 வரையிலும், 1942 முதல் 1943 வரையிலும் மைசூர் சட்டமன்ற உறுப்பினராக பணியாற்றினார். இவர் 1954 முதல் 1966 வரை இந்திய நாடாளுமன்றத்தின் மாநிலங்களவையில் பரிந்துரைக்கப்பட்ட உறுப்பினராக இருந்தார். இவர் 1971இல் இறந்தார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1971 இறப்புகள் பகுப்பு:1888 பிறப்புகள் பகுப்பு:பத்ம பூசண் விருது பெற்றவர்கள்
திப்ருகார் மாவட்டம்
திப்ருகார் மாவட்டம் அசாமில் உள்ளது. இதை டிப்ருகட் என அசாமிய மொழியினர் அழைக்கின்றனர். இதன் தலைமையகம் திப்ருகார் நகரில் உள்ளது. இதன் பரப்பளவு 3381 சதுர கிலோமீட்டர் ஆகும்.
பொருளாதாரம்
தேயிலையின் மூலம் கணிசமான அளவில் வருமானம் கிடைக்கிறது. இந்த மாவட்டத்தின் பெரும்பாலான நிலப்பரப்பில் தேயிலைத் தோட்டங்கள் உள்ளன. பல தேயிலைத் தொழிற்சாலைகளும் உள்ளன. சில எண்ணெய் சுத்திகரிப்பு நிலையங்களும் உள்ளன. ஆயில் இந்தியா லிமிடெட் நிறுவனத்தின் தலைமையகம் துலியாஜன் நகரில் உள்ளது. துலியாஜன் ஆயில் நகரம் திப்ருகர் நகரத்திலிருந்து 50 கிலோ மீட்டர் தொலைவில் உள்ளது.
அரிசி, கரும்பு, மீன் ஆகியவற்றை விளைவிக்கின்றனர்.
இணைப்புகள்
27.47416°N, 94.9181°W
பகுப்பு:அசாம் மாவட்டங்கள் பகுப்பு:டிப்ருகட் மாவட்டம்
இந்திய நினைவு நாணயங்கள்
முதலாவது நினைவு நாணயம்
விடுதலை இந்தியாவின் முதல் பிரதமரான ஜவகர்லால் நேருவின் இறப்புக்குப் பிறகு அவரது தியாகத்தை போற்றும் விதமாக, நேருவின் படத்துடன் ஒரு ரூபாய் மற்றும் ஐம்பது பைசா நாணயங்கள் 1964ஆவது ஆண்டில் வெளியாயின. ஒரு ரூபாய் நாணயத்தில் நேருவின் படத்துடன் "ஜவகர்லால் நேரு" என ஆங்கிலத்தில் எழுதப்பட்டு வெளியானது. ஐம்பது பைசா நாணயத்தில் நேருவின் படத்துடன், பாதி நாணயங்களில் "ஜவகர்லால் நேரு" என ஆங்கிலத்திலும்  மீதி நாணயங்களில் இந்தியிலும் எழுதப்பட்டு வெளியானது. இதுவே இந்தியா விடுதலை பெற்ற பின்னர் வெளியான முதலாவது நினைவு நாணயமாகும்.
தமிழகம் தொடர்புடைய நாணயங்கள்
இந்தியாவில், தமிழகம் தொடர்புடைய நான்கு நாணயங்கள் இதுநாள் வரையிலும் வெளிவந்திருக்கின்றன. 1995ஆவது ஆண்டில் எட்டாவது உலகத் தமிழ் மாநாட்டின் நினைவாக திருவள்ளுவர் படத்துடன் வெளியானது. அதனைத் தொடர்ந்து 2004ஆவது ஆண்டில் தமிழகத்தின் முன்னாள் முதல்வர் காமராஜரின் புகைப்படத்துடன் ஐந்து ரூபாய் நாணயங்கள் வெளியாயின. மேலும் 2009ஆவது ஆண்டில் தமிழகத்தின் முன்னாள் முதல்வர் அறிஞர் அண்ணாவின் நூற்றாண்டு விழாவை முன்னிட்டு அண்ணாவின் படமும், அவரது தமிழ் கையெழுத்தும் பதிந்த நாணயங்கள் வெளியாயின. தஞ்சை பிரகதீசுவரர் கோயிலின் 1000ஆவது ஆண்டு விழாவையொட்டி அக்கோயிலின் உருவம் பதித்த ஐந்து மற்றும் 1000 ரூபாய் நாணயங்கள் 2010ஆவது ஆண்டில் வெளியாயின.
உள் நாட்டுப் பாதுகாப்புப் பராமரிப்புச் சட்டம், 1973
மிசா (MISA) என்று பரவலாக அறியப்பட்ட உள் நாட்டுப் பாதுகாப்பு பராமரிப்புச் சட்டம் (Maintainence of Internal Security Act) இந்தியாவின் உள்நாட்டுப் பாதுகாப்பிற்காக பலத்த சர்ச்சைக்கிடையே ஏற்படுத்தப்பட்ட இச்சட்டம் 1971 ஆம் ஆண்டு பிரதமர் இந்திரா காந்தியின் ஆளுமையின் பொழுது கொண்டு வரப்பட்டச் சட்டமாகும்.
இந்தியச் சட்ட செயலாக்கப் பிரிவினருக்கு அதிக அதிகாரங்களை கொடுக்கும் விதமாக, அதன்மூலம் நிச்சயமற்ற குற்றக்காரணங்கள் ஏதுமின்றி எந்தவொரு தனிநபரையும் கைது செய்யமுடியும், அவரின் செயல்பாடுகளை முடக்க முடியும், அவரின் உடைமைகளை பிடிஆணை இல்லாமல் பறிமுதல் செய்யவும் இச்சட்டம் வழிவகை செய்கின்றது.
இச்சட்டம் மனித உரிமைகளை நசுக்குவதற்காகவும், அரசியல் பழி வாங்கும் செயலுக்காகவுமே பெரும்பாலும் பயன்படுத்தப்பட்டது. இதனால் ஆளுமையில் உள்ளவர்கள் அரசியல் களத்தில் தங்களது அணிக்கு எதிரணியால் ஏற்படும் போட்டியினை சமாளிக்கவேப் பயன்படுத்தினர்.
நெருக்கடி நிலையின் பொழுது
நெருக்கடி நிலை அறிவிப்பின்போது (1975-1977) ஆயிரக்கணக்கான அப்பாவி மக்கள் வலுக்கட்டாயமாக விசாரணையின்றி கைது செய்யப்பட்டு சித்தரவதைக்குள்ளானார்கள். பல சட்டமன்ற உறுப்பினர்களும், அரசியல் தலைவர்களும், இந்திரா காந்தியின் அரசியல் பழிவாங்கும் நோக்கத்திற்காக கைதானார்கள். அதில் குறிப்பிடத்தக்க அரசியல் கட்சியான ஜனதா கட்சியைச் சேர்ந்தவர்கள் அதிகம் பேர் கைது செய்யப்பட்டனர்.
உருவாக்கம்
இந்திய அரசியலமைப்பின் 39 வது திருத்தச் சட்டமாக 9 வது அட்டவணையில் சேர்க்கப்பட்டது. இச்சட்டம் சேர்க்கப்படுவதற்கு முன் இச்சட்ட வடிவை நீதிமுறைமையின் பரிசீலணைக்கு அனுப்பாமலேயே, இந்திய அடிப்படை உரிமையை பாதிக்கும் என்று தெரிந்த நிலையிலேயே, இந்திய அடிப்படை கட்டமைவுக்கு எதிராக அமல்படுத்தப்பட்டது.
நீக்கம்
இச்சட்டம் 1977 ஆம் ஆண்டு இந்திரா காந்தியினைத் தொடர்ந்து இந்தியாவின் ஆளுமைக்கு வந்த ஜனதா கட்சியினரின் ஆளுமை அரசு கொண்டு வந்த 42 வது திருத்தச் சட்டம் 1978 இன்படி, அதன் 9 வது அட்டவணையிலிருந்து, இச்சட்டத்தினை நீக்கம் செய்தது.
சிறை சென்றவர்கள்
இச்சட்டத்தினால் கைது செய்யப்பட்டு சிறை சென்றவர்களில் சில முக்கியமானவர்கள்-;
மேற்கோள்கள்
பகுப்பு:இந்திய நடுவண் அரசுச் சட்டங்கள் பகுப்பு:இந்திரா காந்தி ஆட்சி பகுப்பு:இந்தியாவில் மனித உரிமை மீறல்கள்
நிணநீர்க்குழியப் புற்றுநோய்
நிணநீர்க்குழியப் புற்றுநோய் (Lymphoma) என்பது வெண்குருதியணுக்களில் ஒரு வகையான நிணநீர்க்குழியங்களில் இருந்து உருவாகும் இரத்தப் புற்றுநோய்களின் குழு ஆகும். இந்நோயின் அறிகுறிகள் வலியில்லா வீக்கம்கொண்ட நிணநீர்க்கணுக்கள், காய்ச்சல், பெரும்பாலும் இரவில் ஏற்படும் நனையுமளவு வியர்வைப்பெருக்கு, திட்டமிடப்படாத எடை இழப்பு, அரிப்பு, மற்றும் தொடர்ந்து சோர்வாக உணர்தல்.
தாமஸ் ஹாட்ஜ்கின் 1832 ஆம் ஆண்டில் அவருடைய பெயரால் வழங்கப்பட்டுவரும் லிம்போமாவின் முதல் விளக்கத்தை வெளியிட்டார். அப்போதிருந்து, லிம்போமாவின் பல வடிவங்கள் கண்டறியப்பட்டு விவரிக்கப்பட்டுள்ளன.
ஹாட்ஜ்கின் லிம்போமாவிற்கான மறையிடர் காரணிகள் எப்ஸ்டைன்-பார் வைரஸ் தொற்று மற்றும் குடும்பத்தில் நோய்தாக்கப்பட்ட வரலாறு ஆகியவை. ஹாட்ஜ்கின் அல்லாத லிம்போமாக்களின் பொதுவான காரணிகளில் தன்னுடல் தாக்குநோய்கள், எயிட்சு, மனித டி-லிம்போட்ரோபிக் வைரஸ் தொற்று, நோயெதிர்ப்பு தடுப்பு மருந்துகள் மற்றும் சில பூச்சிக்கொல்லிகள் ஆகியவை அடங்கும். அதிக அளவு சிவப்பு இறைச்சியை உண்பதும் புகையிலை புகைப்பதும் ஆபத்தை அதிகரிக்கும்.
லிம்போமா பெரும்பாலும் நுரையீரல், கல்லீரல் மற்றும் மூளைக்கு பரவுகிறது; மைய நரம்பு மண்டலத்திற்கும் பரவக்கூடும். பெரும்பாலும் மூளையைச் சுற்றியுள்ள மூளைச் சுற்றுகளில் லிம்போமாட்டஸ் மூளைக்காய்ச்சல் (எல்.எம்) என்று அழைக்கப்படுகிறது.
அறிகுறிகள்
லிம்போமா சில குறிப்பிடப்படவியலா பொதுவான அறிகுறிகளுடன் இருக்கக்கூடும்; அறிகுறிகள் தொடர்ந்து இருந்தால், லிம்போமாவின் இருப்பு உட்பட, அவற்றின் காரணங்களைத் தீர்மானிக்க ஒரு மதிப்பீடு மேற்கொள்ளப்பட வேண்டும்.
நோய் கண்டறிதல்
வீங்கிய நிணநீர் கணுக்கள் இருந்தால் பொதுவாக நிணநீர்க்கணுத் திசு ஆய்வு மூலம் லிம்போமா திட்டவட்டமாக கண்டறியப்படுகிறது, அதாவது நிணநீர்க்கணுவின் ஒரு பகுதித்திசு அல்லது மொத்தத்திசுக்கள் வெட்டியெடுக்கப்பட்டு நுண்ணோக்கியின் மூலம் ஆய்வு செய்யப்படுகிறது. இந்த ஆய்வு லிம்போமாவைக் குறிக்கும் திசுநோய்க்கூற்றியற் பண்புகளை வெளிப்படுத்துகிறது. லிம்போமா இருப்பது கண்டறியப்பட்ட பிறகு, அது எந்தவகை லிம்போமா என்றறிய அவற்றுக்கு உரித்தான தனிச்சிறப்பியல்புகளைக் கண்டறியும் பொருட்டு பல வகையான சோதனைகள் மேற்கொள்ளப்படும்.
இரத்தம், சிறுநீர் மற்றும் எலும்பு மஜ்ஜை பரிசோதனைகளும் நோயறிதலில் பயனுள்ளதாக இருக்கும். புற்றுநோய் இருப்பையும், பரவலையும் தீர்மானிக்க மருத்துவப் படிமவியல் செய்யப்படலாம்.
வகைப்பாடு
லிம்போமாவை வெவ்வேறு வகைகளாகப் பிரிக்க திசுவியல் மற்றும் தொடர்புடைய பிற முறைகள் பயன்படுத்தப்படுகின்றன. ஒரு லிம்போமாவின் வகைப்பாடு அந்த நோயாளிக்கான சிகிச்சை மற்றும் முன்கணிப்பைத் தீர்மானிக்கின்றது. திட்டவட்டமான பொருளில் லிம்போமாக்கள் நிணநீர் திசுக்களின் மிகைப் பெருக்கம் ஆகும். இதன் முதன்மைப் பிரிவுகள், நிணநீர் மற்றும் குருதி இரண்டிற்கும் பொதுவான நிணநீர்க் குழியம் எனப்படும் ஒரு வகை வெள்ளை இரத்த அணுக்களிலிருந்து அவ்விரண்டிற்கும் பரவும் வீரியம் மிக்க புற்று நோய்களாகும். ஆகவே, லிம்போமாக்கள் மற்றும் இரத்தப் புற்றுநோய் இரண்டும் குருதியாக்கம் மற்றும் நிணநீரிழையக் கட்டிகளாகும், மேலும் நிணநீர் பெருக்கக்குறைபாடுகளாக, லிம்போமாக்கள் மற்றும் வடிநீரகிய லுகேமியாக்கள் ஆகிய இரண்டும் நெருங்கிய தொடர்புடையவை, அவற்றுள் சில கூறுபடா நோய்த் தொகுதிகள் என்பதால் அவற்றின் இரு பெயர்களில் எந்தப்பெயராலும் அழைக்கப்படுகின்றன (எடுத்துக்காட்டாக மனித டி-செல் லுகேமியா / லிம்போமா).
லிம்போமாவில் பல வகைப்பாட்டு அமைப்புகள் உள்ளன, அவற்றுள் இரண்டு முக்கிய பிரிவுகள் ஹாட்ஜ்கின் லிம்போமாக்கள் (எச்.எல்) மற்றும் ஹாட்ஜ்கின் அல்லாத லிம்போமாக்கள் (என்.எச்.எல்). உலக சுகாதார அமைப்பு மேலும் பலசாற்றுப்புற்று {மைலோமா} மற்றும் நிணநீர் பெருக்கக்குறைபாடுகள் ஆகியவற்றையும் இந்த வகைப்பாட்டில் உள்ளடக்குகின்றது.
முந்தைய வகைப்பாடுகள்
ராப்பபோர்ட் 1956, லெனெர்ட் / கீல் 1974, பிஎன்எல்ஐ, நடைமுறை உருவாக்கம் (1982) மற்றும் ரியல் (1994) உள்ளிட்ட பல முந்தைய வகைப்பாடுகள் பயன்படுத்தப்பட்டுள்ளன.
1982 ஆம் ஆண்டின் லிம்போமா நடைமுறை உருவாக்கம் என்பது ஹாட்ஜ்கின் அல்லாத லிம்போமாவின் வகைப்பாடு ஆகும். இது ஹாட்ஜ்கின் லிம்போமாக்களை விலக்கி, மீதமுள்ள லிம்போமாக்களை நோய் பரவல் கணிப்பு தொடர்பாக நான்கு தரங்களாக (குறைந்த, இடைநிலை, உயர் மற்றும் இதர) பிரித்தது, மேலும் பாதிக்கப்பட்ட உயிரணுக்களின் அளவு மற்றும் வடிவத்தின் அடிப்படையில் மேலும் சில உட்பிரிவுகளுடன். முற்றிலும் இழையவியலுக்குரிய இந்த வகைப்பாட்டில் செல் மேற்பரப்பு குறிப்பான்கள் அல்லது மரபியல் பற்றிய எந்த தகவலும் குறிப்பிடப்படவில்லை, மேலும் இது டி-செல் லிம்போமாக்கள் மற்றும் பி-செல் லிம்போமாக்களுக்கு இடையில் எந்த வேறுபாட்டையும் கருதவில்லை. இது வெளியிடப்பட்ட நேரத்தில் பரவலாக ஏற்றுக்கொள்ளப்பட்டது, ஆனால் இப்போது வழக்கற்றுப் போய்விட்டது. லிம்போமா புள்ளிவிவரங்கள் மற்றும் வரலாற்று விகித ஒப்பீடுகளின் தொகுப்பிற்கு சில புற்றுநோய் முகவர் நிறுவனங்களால் இது இன்னும் பயன்படுத்தப்படுகிறது.
1994 ஆம் ஆண்டில், திருத்தப்பட்ட ஐரோப்பிய-அமெரிக்க லிம்போமா (REAL) வகைப்பாடு, ஹாட்ஜ்கின் லிம்போமாவைத் தவிர அனைத்து லிம்போமாக்களிடையேயும் தனித்துவமான நோய்க்குறியியல் நிறுவனங்களை அடையாளம் காண்பதில் நோயெதிர்தோற்றவமைப்பு மற்றும் மரபணு கூறுகளைப் பயன்படுத்தியது. குறியீட்டு நோக்கங்களுக்காக, ஐசிடி-ஓ ICD-O (codes 9590–9999) மற்றும் ஐசிடி -10 ICD-10 (குறியீடுகள் சி 81-சி 96)(codes C81-C96) ஆகியவை கிடைக்கின்றன.
ஹாட்ஜ்கின் லிம்போமா
ஹாட்ஜ்கின் லிம்போமா லிம்போமாக்களில் சுமார் 10-15% ஆகும். இது அதன் நோய் பரவல் கணிப்பு மற்றும் பல நோயியல் பண்புகளில் லிம்போமாவின் பிற வடிவங்களிலிருந்து வேறுபடுகிறது. ஒரு ஹாட்ஜ்கின் லிம்போமா ரீட்-ஸ்டென்பெர்க் செல் எனப்படும் ஒரு வகை செல்லின் இருப்பின் மூலம் குறிக்கப்படுகிறது.
எப்ஸ்டீன்-பார் வைரஸ் தொடர்புடைய நிணநீர் பெருக்கக்குறைபாடுகள்
எப்ஸ்டீன்-பார் வைரஸ்-தொடர்புடைய நிணநீர் பெருக்கக்குறைபாடுகள் எனப்படுபவை நிணநீர்க் குழியம், அதாவது பி உயிரணு, டி உயிரணு, என்.கே செல்கள் மற்றும் திசுச்செல்-சிற்றிழையணுக்கள் ஆகிய உயிரணு வகைகளில் ஒன்று அல்லது அதற்கு மேற்பட்டவை எப்ஸ்டீன்-பார் வைரஸ் (ஈபிவி) நோயால் பாதிக்கப்பட்டுள்ளவற்றின் தீங்கற்ற, முன்-வீரியம் மற்றும் வீரியம் மிக்க நோய்களின் ஒரு குழு ஆகும், இந்த நோய்களின் வளர்ச்சிக்கோ அல்லது முற்றுதலுக்கோ வைரஸ் காரணமாக இருக்கலாம்.
உலக சுகாதார அமைப்பு வகைப்பாடு
திருத்தப்பட்ட ஐரோப்பிய-அமெரிக்க லிம்போமா வகைப்பாட்டுக்குள் அமைக்கப்பட்ட அடித்தளங்களை அடிப்படையாகக் கொண்ட உலக சுகாதார அமைப்பு வகைப்பாடு, 2001 இல் வெளியிடப்பட்டது; 2008 இல் புதுப்பிக்கப்பட்டது. இந்த அமைப்பு லிம்போமாக்களை செல் வகை (அதாவது கட்டியை மிகவும் ஒத்திருக்கும் சாதாரண செல் வகை) மற்றும் தோற்றவமைப்பு, மூலக்கூறு அல்லது குழியப்பிறப்புக்குரிய பண்புகளுக்கேற்ப வரையறுக்கிறது. ஹாட்ஜ்கின் லிம்போமா உலக சுகாதார அமைப்பு மற்றும் அதற்கு முந்தைய வகைப்பாடுகளுக்குள் தனித்தனியாகக் கருதப்படுகிறது, இருப்பினும் இது முதிர்ச்சியடைந்த பி செல் பரம்பரையின் அசாதாரணமான, லிம்போசைட்டுகளின் கட்டியாக அங்கீகரிக்கப்பட்டுள்ளது.
லிம்போமா துணை வகைகள் (WHO 2008)
ஈபிவி-பாசிட்டிவ் ஹாட்ஜ்கின் லிம்போமாக்களைத் தவிர, உலக சுகாதார அமைப்பு (2016) இந்த நோய்களின் குழுவில் ஈபிவி நோய்த்தொற்றுடன் தொடர்புடைய போது பின்வரும் லிம்போமாக்களையும் உள்ளடக்குகிறது:
புற்று நோய் நிலை
ஒரு புற்றுநோயின் நிலை அதன் நோய்பரவல் கணிப்பு மற்றும் சிகிச்சையை பாதிப்பதால் நிலை வரையறுக்கப்படுகிறது. ஒரு நோயறிதலுக்குப் பிறகு மற்றும் சிகிச்சைக்கு முன், ஒரு புற்றுநோயின் நிலை வரையறுக்கப்படுகிறது. இது புற்றுநோய் பரவியுள்ளதா இல்லையா என்பதையும் பரவியிருந்தால் குறிப்பிட்ட பகுதியில் மட்டுமா அல்லது தொலைதூர தளங்களிலா என்பதையும் தீர்மானிப்பதைக் குறிக்கிறது. I (கட்டுப்படுத்தப்பட்ட நிலை) மற்றும் IV (பரவிய நிலை) ஆகியவற்றுக்கு இடையேயான நிலையாக புற்று நோயின் நிலை தெரிவிக்கப்படுகிறது.
சி.டி ஸ்கேன் அல்லது பி.இ.டி ஸ்கேன் முறைகள் புற்றுநோயின் நிலையறியப் பயன்படுத்தப்படுகின்றன. எடுத்துக்காட்டாக ஹாட்ஜ்கின்ஸ் லிம்போமா எலும்பு மஜ்ஜை திசு ஆய்வையே வேண்டாமென செய்யக்கூடிய வகையில் எஃப்.டி.ஜி தீவிர லிம்போமாக்களுக்கு புற்றுநோயின் நிலையறி கருவியாக பி.இ.டி ஸ்கேன் பரிந்துரைக்கப்படுகிறது. பிற லிம்போமாக்களுக்கு சி.டி ஸ்கேன் நிலையறி கருவியாக பரிந்துரைக்கப்படுகிறது. வயது மற்றும் மோசமான செயல்திறன் நிலை ஆகியவை மோசமான நோய் பரவல் கணிப்பு காரணிகளாக நிறுவப்பட்டுள்ளன.
சிகிச்சை மற்றும் நோய்பரவல் கணிப்பு
நோய்பரவல் கணிப்புகள் மற்றும் சிகிச்சைகள் எச்.எல் மற்றும் என்.எச்.எல் இன் அனைத்து வெவ்வேறு வடிவங்களுக்கும் இடையில் வேறுபடுகின்றன, மேலும் கட்டியின் நிலையைப் பொறுத்தது, இது ஒரு புற்றுநோய் எவ்வளவு விரைவாகப் படியெடுக்கிறது என்பதைக் குறிக்கிறது. முரண்பாடாக, உயர்நிலை லிம்போமாக்கள் எடுத்துக்காட்டாக சில நாட்களில் இரட்டிப்பாகும் உயர்நிலைக் கட்டியான புர்கிட் லிம்போமா, சிறந்த நோய் பரவல் கணிப்புகளைக் கொண்டுள்ளன; மிக எளிதில் சிகிச்சையளிக்கப்படுகின்றன. நவீன சிகிச்சையுடன் ஆரம்ப கட்டங்களில் கண்டறியப்பட்டால் லிம்போமாக்கள் குணப்படுத்தப்படலாம்.
சிகிச்சை
சிகிச்சை, பின்வருவனவற்றில் ஒன்று அல்லது அதற்கு மேற்பட்டவையாக இருக்கலாம்: கீமோதெரபி, கதிர்வீச்சு சிகிச்சை, இலக்கு சிகிச்சை மற்றும் அறுவை சிகிச்சை. சில ஹாட்ஜ்கின் அல்லாத லிம்போமாக்களில், லிம்போமா செல்கள் உற்பத்தி செய்யும் புரதத்தின் அதிக அளவால் இரத்தம் மிகவும் அடர்த்தியாவதால், புரதத்தை அகற்ற ஊன்நீர் நீக்கம் செய்யப்படுகிறது. சில வகைகளுக்கு கவனமாக காத்திருத்தல் முறை பொருத்தமானதாக இருக்கலாம். இதன் விளைவு துணை வகையைப் பொறுத்தது, அவற்றுள் சில குணப்படுத்தக்கூடியவை பிற சிகிச்சை முறைகளில் பெரும்பாலானவை அதிகபட்சமாக உயிர்வாழ்வதை சிலகாலம் நீடிக்கக்கூடியவை.
உயர்நிலை
வேறு சில, மிகவும் வீரியமிக்க, லிம்போமா வகைகளுக்கான சிகிச்சைகள் பெரும்பாலான வேளைகளில் நோயைக் குணப்படுத்தக்கூடும், ஆனால் சிகிச்சைக்கு மோசமான இசைவைக் கொண்டவர்களுக்கு நோய் பரவல் கணிப்பு மோசமானது. இந்த வகையான லிம்போமாவிற்கான சிகிச்சையானது பொதுவாக CHOP அல்லது R-CHOP விதிமுறை உட்பட கடுமையான கீமோதெரபியைக் கொண்டுள்ளது. முதல் வரிசை கீமோதெரபி மூலம் ஏராளமானோர் குணப்படுத்தப்படுகிறார்கள். முதல் இரண்டு ஆண்டுகளில் பெரும்பாலான நோய்மறுவருகைகள் நிகழ்கின்றன, அதன்பிறகு மறுவருகை ஆபத்து கணிசமாகக் குறைகிறது. நோய்மறுவருகையாகும் நபர்களுக்கு, உயர்-அளவிலான கீமோதெரபியைத் தொடர்ந்த தன்னியக்க ஸ்டெம் செல் மாற்று அறுவை சிகிச்சை என்பது நிரூபிக்கப்பட்ட அணுகுமுறையாகும்.
ஹாட்ஜ்கின் லிம்போமா பரவாதிருக்கும் நிலையில் பொதுவாக கதிரியக்க சிகிச்சையால் மட்டுமே சிகிச்சையளிக்கப்படுகிறது. மேம்பட்ட ஹாட்ஜ்கின் லிம்போமாவுக்கு ஊடுருவிச்செல்லும் கீமோதெரபி தேவைப்படுகிறது, சில நேரங்களில் கதிரியக்க சிகிச்சையுடன் இணைத்தளிக்கப்படுகிறது. பயன்படுத்தப்படும் கீமோதெரபியில் அமெரிக்காவில் பொதுவாகப் பயன்படுத்தப்படும் ஏபிவிடி ABVD முறையாகும். ஹாட்ஜ்கின் லிம்போமாவை மேலாண்மை செய்யப் பயன்படுத்தப்படும் பிற முறைகள் BEACOPP மற்றும் ஸ்டான்போர்ட் V ஆகியவை அடங்கும். ABVD அல்லது BEACOPP ஐப் பயன்படுத்துவதில் கணிசமான சர்ச்சை உள்ளது. சுருக்கமாக, இரண்டு விதிமுறைகளும் பயனுள்ளதாக இருக்கும், ஆனால் BEACOPP அதிக நச்சுத்தன்மையுடன் தொடர்புடையது. ஊக்கமளிக்கும் விதமாக, ஏபிவிடிக்குப் பிறகு நோய்மறுவருகை எடுக்கும் கணிசமான எண்ணிக்கையிலானவர்களை குருத்தணு மாற்று அறுவை சிகிச்சையால் காப்பாற்ற முடியும்.